ΝΕΟΤΕΡΗ ΕΝΗΜΕΡΩΣΗ 15.55΄

Στους 8.000 έφτασαν περίπου οι καρναβαλιστές που παρήλασαν, ξεκινώντας από την πλατεία Ομονοίας, στην κόντρα στην απαγόρευση των καρναβαλικών εκδηλώσεων, υπό το φόβο του κορωνοϊού.

Την παρέλαση παρακολούθησαν και περίπου 4.000 θεατές, οι οποίοι βρέθηκαν στο κέντρο της Πάτρας και χειροκρότησαν τους καρναβαλιστές.

ΝΕΟΤΕΡΗ ΕΝΗΜΕΡΩΣΗ 15.12΄

Περίπου 5.000 καρναβαλιστές, σύμφωνα με τις εκτιμήσεις της αστυνομίας, θα παρελάσουν στην… άτυπη καρναβαλική παρέλαση από την Ομόνοια.

Επίσης, αυτή την ώρα, πολλά άτομα του πολυπληθέστατου πληρώματος «Τζόκερ», τα οποία είχαν συγκεντρωθεί στην Τριών Ναυάρχων, κατευθύνονται προς τα Υψηλά Αλώνια, προκειμένου μετά να ενσωματωθούν με τους υπόλοιπους καρναβαλιστές στην Ομόνοια.

ΝΕΟΤΕΡΗ ΕΝΗΜΕΡΩΣΗ 14.44′

Κλειστή είναι αυτή την ώρα η οδός Γούναρη στο ύψος της πλατείας Ομονοίας και στα δύο ρεύματα κυκλοφορίας, με περισσότερους από 2000 καρναβαλιστές να είναι έτοιμοι για την εκκίνηση μιας «άτυπης» καρναβαλικής παρέλασης.

Οι καρναβαλιστές ακολουθούν την παλιά διαδρομή Γούναρη – Κορίνθου – Πλατεία Πυρσβεστείου – Κιλκίς

ΠΡΩΤΗ ΑΝΑΡΤΗΣΗ 14.05′

Σε εξέλιξη βρίσκεται συγκέντρωση περίπου 2000 μελών καρναβαλικών πληρωμάτων στην πλατεία Ομονοίας στην Πάτρα, τα οποία παρά την ματαίωση των καρναβαλικών εκδηλώσεων, συμπεριλαμβανομένης και της μεγάλης παρέλασης του Πατρινού Καρναβαλιού και αψηφώντας τον κορωνοϊό, αποφάσισαν να βγουν μαζικά στους δρόμους